เจ้าหน้าที่เร่งติดตามผู้ก่อเหตุวางระเบิด อ.ยะหา  เชื่ออูไบดีละห์ รอมือลี  ลงมือ
หน่วยความมั่นคงยะลาสนธิกำลังออกติดตามไล่ล่ากลุ่มผู้ก่อเหตุวางระเบิดทหาร ตำรวจ ที่ อ.ยะหา เชื่อ “อูไบดีละห์ รอมือลี” ลงมือ 

ความคืบหน้าจากเหตุการณ์คนร้ายลอบวางระเบิดเจ้าหน้าที่ตำรวจ ทหาร ที่ถนนสายยะลา-กาบัง หมู่ 1 บ้านปาแดรู อ.ยะหา จ.ยะลา ในขณะเดินทางไปตรวจสอบที่เกิดเหตุ คนร้ายลอบวางระเบิดที่ริมเสาไฟฟ้า บ้านลาเตอะ ม.5 ต.กาบัง อ.กาบัง จ.ยะลา เมื่อวานนี้ (14 ก.ย.2560) เป็นให้มีเจ้าหน้าที่เสียชีวิต 2 นาย ได้รับบาดเจ็บจำนวนมาก 
เบื้องต้นทางหน่วยความมั่นคงเชื่อว่ากลุ่มคนร้ายที่ลงมือก่อเหตุ เป็นกลุ่มของนายอูไบดีละห์ รอมือลี แกนนำผู้ก่อเหตุและพวก ซึ่งเคลื่อนไหวก่อเหตุในพื้นที่ อ.ยะหา และ อ.กาบัง จ.ยะลา ขณะหลังเกิดเหตุ เจ้าหน้าที่ทหารหน่วยเฉพาะกิจกรมทหารพรานที่ 47 ได้สนธิกำลังร่วมกับเจ้าหน้าที่หน่วยปฏิบัติการพิเศษและเจ้าหน้าที่ตำรวจในพื้นที่ เข้าปิดล้อมพื้นที่ต้องสงสัย เป้าหมาย ติดตามไล่ล่ากลุ่มบุคคลต้องสงสัย เป็นการเร่งด่วนแล้ว